
ఇస్లామాబాద్ : నవాజ్ షరీఫ్ పాకిస్థాన్ ప్రధాన మంత్రి పదవి నుంచి వైదొలగినందుకు జమాత్ ఉద్ దవా సెకెండ్ కమాండర్ అబ్దుల్ రహమాన్ మక్కి హర్షం వ్యక్తం చేశాడు. తాజాగా బయటపడిన ఓ వీడియోలో మక్కీ మాట్లాడుతూ పాకిస్థాన్కు ఓ జీహాదీ నాయకత్వం వహించాలని పిలుపునిచ్చాడు. పని ఇప్పుడే ప్రారంభమైందని, అల్లాకు ధన్యవాదాలని అన్నాడు. జీహాద్కు వ్యతిరేకంగా పని చేస్తూ పట్టుబడ్డావని నవాజ్ షరీఫ్ను ఉద్దేశించి ఎద్దేవా చేశాడు. నవాజ్ ఇస్లాంను సమర్థించలేదన్నాడు.పాకిస్థాన్లో రాజకీయ నేతలకు ఉగ్రవాద నాయకులే సూచనలు, సలహాలు ఇస్తూ ఉంటారని సమాచారం. నెమ్మదిగా పాకిస్థాన్ సైన్యం తన ప్రాబల్యాన్ని పెంచుకుంటోందని తెలుస్తోంది.పాకిస్థాన్ ప్రధాన మంత్రి నవాజ్ షరీఫ్కు సుప్రీంకోర్టులో శుక్రవారం గట్టి ఎదురుదెబ్బ తగిలింది. ఆయన ప్రధాన మంత్రి పదవికి అనర్హుడని ఐదుగురు న్యాయమూర్తుల ధర్మాసనం ఏకగ్రీవంగా ప్రకటించింది. నవాజ్ షరీఫ్తో పాటు ఆయన కుటుంబ సభ్యులపై క్రిమినల్ కేసుల నమోదుకు ఆదేశించింది. ఆయన మనీలాండరింగ్కు పాల్పడినట్లు వచ్చిన ఆరోపణలపై సుప్రీంకోర్టు విచారణ జరిపింది. 1990వ దశకంలో ఆయన లండన్లో ఆస్తుల కొనుగోలు కోసం అక్రమాలకు పాల్పడినట్లు పనామా పేపర్స్ లీక్ చేసిన సంగతి తెలిసిందే.

islamabad : nawaj sharif pakisthan pradhaana mantri padavi nunchi vaidolaginanduku jamat udh dawa seckend commander abdul rahaman makki harsham vyaktam cheshaadu. taajaagaa bayatapadina oo veediyolo makki maatlaadutuu paakisthaanku oo jeehaadii naayakatvam vahinchaalani pilupunichaadu. pani ippude praarambhamaindani, allaaku dhanyavaadaalani annadu. jeehaadku vyatirekamgaa pani chestu pattubaddavani nawaj sharifnu uddesinchi eddeva cheshaadu. nawaj islaamnu samarthinchaledannadu.paakisthaanlo rajakeeya nethalaku ugravaada nayakule suuchanalu, salahalu istuu untaarani samacharam. nemmadigaa pakisthan sainyam tana praabalyaanni penchukuntondani telustondi.pakisthan pradhaana mantri nawaj sharifku supreenkortulo sukravaaram gatti edurudebba tagilindi. aayana pradhaana mantri padaviki anarhudani aiduguru nyaayamuurtula dharmasana ekagreevangaa prakatinchindi. nawaj sharifto paatu aayana kutumba sabhyulapai criminal kesula namoduku aadesinchindi. aayana maneelaandaringku paalpadinatlu vachina aaropanalapai supreenkortu vichaarana jaripindi. 1990va dasakamlo aayana landanlo aastula konugolu kosam akramaalaku paalpadinatlu panama papers leak chesina sangati telisinde.